Legal Document

Category: 2137

Text:
5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 172 της 30 Δεκ. 1959/6 Φεβρ.  1960 Περί παρατάσεως της προθεσμίας δια την εγκατάστασιν υπηρεσίας ηλεκτροκινήτων λεωφορείων εν τη πόλει Θεσσαλονίκης. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν εισήγησιν του κ. Υφυπουργού των Συγκοινωνιών, ως και την αίτησιν του Οργανισμού Αστικών Συγκοινωνιών Θεσσαλονίκης (Ο.Α.Σ.Θ.), ζητούντος την παράτασιν της ληγούσης την 31.12.1959 προθεσμίας, προς απόφασιν περί εγκαταστάσεως ηλεκτροκινήτων λεωφορείων εν τη πόλει Θεσσαλονίκης, συμφώνως τω άρθρω 7 παρ. 3 της μεταξύ Δημοσίου και Οργανισμού Αστικών Συγκοινωνιών Θεσσαλονίκης (Ο.Α.Σ.Θ.) Συμβάσεως, και κρίνον αναγκαίαν την ευρυτέραν διερεύνησιν του θέματος της ηλεκτροκινήσεως των λεωφορείων Θεσσαλονίκης από απόψεως οικονομικών συνεπειών και ιδία αποτροπής επιβαρύνσεως του κομίστρου, ήτις κατά την έκθεσιν της υπό του νόμου προβλεπομένης επιτροπής, θα επέλθη λόγω της ηλεκτροκινήσεως, Α π ο φ α σ ί ζ ε ι Εξουσιοδοτεί τον Υφυπουργόν των Συγκοινωνιών, όπως: 1.Αποδεχθή την αίτησιν του Ο.Α.Σ.Θ., περί παρατάσεως της προθεσμίας εκδόσεως αποφάσεως, δια την εγκατάστασιν υπηρεσίας ηλεκτροκινήτων λεωφορείων εν τη πόλει της Θεσσαλονίκης, περί ης το άρθρον 7 παρ. 3 της μεταξύ Δημοσίου και Ο.Α.Σ.Θ. Συμβάσεως, μέχρι της 31.12.1960. 2.Προέλθη εις επανεξέτασιν του ζητήματος της εγκαταστάσεως ηλεκτροκινήτων λεωφορείων εν Θεσσαλονίκη από απόψεως οικονομικών συνεπειών και ιδία αποφυγής επιβαρύνσεως του κομίστρου. 3.Εκδόσαν προς τούτο την υπ’ αριθ. 172 απόφασίν του, κυρωθησομένην, επιμελεία του Υφυπουργού Συγκοινωνιών, νομοθετικώς. 21.Ζ.γ.5 Αστικές συγκοινωνίες Θεσσαλονίκης-Ο.Α.Σ.Θ.